

**ԵՐԵՎԱՆԻ ՔԱՂԱՔԱՊԵՏԱՐԱՆ**

|  |
| --- |
| ՀՀ, 0015, ք.Երևան. Արգիշտի 1 |
| № 16/119698-22 «03 » նոյեմբերի2022թ. |
|  |

**«Կառլեն Սուրենի Ռուստամյան» Ա/Ձ**

**տնօրեն՝ Կ.Ռուստամյանին**

**/Արագածոտնի մարզ, գ. Բյուրական, 1-ին փող., 8-րդ փակ., տ. 1/**

**Ծ Ա Ն ՈՒ Ց ՈՒ Մ**

**Պայմանագիրը միակողմանի (մասնակի) լուծելու մասին**

Երևանի քաղաքապետարանի և «Կառլեն Սուրենի Ռուստամյան» Ա/Ձ-ի միջև 10.05.2022 թվականին կնքված «ԵՔ-ԲՄԱՇՁԲ-22/36» ծածկագրով աշխատանքների կատարման գնման պայմանագրի(այսուհետ Պայմանագիր) 1.1 կետի համաձայն՝ «Կապալառուն պարտավորվում է կատարել սահմանված ծավալաթերթ-նախահաշվով նախատեսված Երևան քաղաքի Նոր Նորք վարչական շրջանի ադմինիստրատիվ շենքի նկուղի օդափոխության համակարգի հիմնանորոգման» աշխատանքը:

Պայմանագրի անբաժանելի մասը կազմող N 1 հավելվածի տեխնիկական բնութագիր-գնման ժամանակացույցով նախատեսված է եղել աշխատանքները ավատել հուլիս ամսին, սակայն նախատեսված աշխատանքները չեն կատարվել մինչ այս պահը:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»։

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

Պայմանագրի 2.1.3 կետի համաձայն՝ Պատվիրատուն իրավունք ունի միակողմանի լուծել պայմանագիրը, եթե Կատարողըէականորեն խախտել է պայմանագիրը.

ա) կատարված աշխատանքը չի համապատասխանում պայմանագրի N 1 հավելվածով սահմանված պահանջներին

բ) խախտվել է աշխատանքնի կատարման ժամկետը:

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ «Կառլեն Սուրենի Ռուստամյան» Ա/Ձ-ի ընկերությունը խախտել է պայմանագրով սահմանված պարտավորությունները և ղեկավարվելով վերը նշված իրավական հիմքերով` Պատվիրատուն միակողմանի մասնակի լուծում է պայմանագիրը՝ պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» Կարգի 33-րդ կետի 17-րդ ենթակետով սահմանված դրույթները:

**ՀԱՐԳԱՆՔՈՎ**

**ՇԻՆԱՐԱՐՈՒԹՅԱՆ ԵՎ**

**ԲԱՐԵԿԱՐԳՄԱՆ ՎԱՐՉՈՒԹՅԱՆ ՊԵՏԻ**

**ԺԱՄԱՆԱԿԱՎՈՐՊԱՇՏՈՆԱԿԱՏԱՐ` ԽՈՐԵՆ ԳՐԻԳՈՐՅԱՆ**

